cyanic-selkie/wikianc huggingface dataset:
Гебелејнски мумии
Гебелејнските прединастични мумии се шест природно мумифицирани тела, кои датираат од околу 3400 година п.н.е. од доцниот прединастички период на Древен Египет. Тие биле првите целосни прединастички тела што биле откриени. Добро сочуваните тела биле ископани кон крајот на XIX век од страна на Волис Баџ, чувар во британскиот музеј за египетологија, од плитки гробници во близина на Гебелејн (денес, Нага ел-Герира) во египетската пустина.
Баџ ги ископал сите тела од исто гробно место. Две тела биле идентификувани како машки и едно како женско, а другите биле со неодреден пол. Телата биле дадени на Британскиот музеј во 1900 година. Некои предмети биле документирани за време на ископувањето како „саксии и кремен“, но тие не биле предадени на Британскиот музеј, и не се знае каде се наоѓаат. Три од телата биле пронајдени со прекривки од различен тип (трска, палми и животинска кожа), кои сè уште се со телата. Телата биле пронајдени во положба на фетус, и лежеле на левата страна.
Од 1901 година, првото ископано тело е изложено во Британскиот музеј. Ова тело првично го добило прекарот Ѓумбир поради неговата црвена коса, но овој прекар не се користи официјално поради неодамнешните етички политики за човечки остатоци.
Ископување
Во 1895 и 1896 година се ископани урнатините во Абидос, Тук, Хиераконполис и Гебелејн. Во 1892 година, Жак де Морган, директор за антиквитети во Египет, докажа дека керамиката пронајдена во Абидос и Накада е од пред династичкиот период, поттикнувајќи интерес од многу европски археолози. Како што завршувало секое ископување, мештаните на Египет продолжувале да ги пребаруваат наоѓалиштата. Во 1895 година, Волис Баџ, во име на Британскиот музеј, набавил испишани ковчези и погребен мебел од гробниците на 12-та династија во Ал-Берша работејќи со египетската служба за антиквитети. Баџ започнал да купува прединастични предмети од месното население, вклучувајќи чинии, копја, врвови на копја и стрели, резбани фигури од кремен и коски и делумни остатоци од луѓе (опишани како главно коски без остатоци од кожа и месо).
Во 1896 година, на Баџ му пришол жител на Гебелејн, кој тврдел дека нашол повеќе мумии. Баџ бил одведен до телата, и веднаш ги препознал дека се од прединастичкиот период и првите комплетни прединастички тела што се идентификувани. Тој започнал со ископувања и вкупно шест мумифицирани тела биле извадени од плитките песочни гробници кај Бар Била Ма („река без вода“) сместени на источните падини на северниот дел на највисокиот рид во Гебалејн.
Единствените предмети биле тенџере до женското тело и делумни остатоци од плетиво, крзно и постелнина со другите тела. Во прединастичкиот период телата обично биле закопувани голи, а понекогаш и лабаво завиткани. При таков погреб, кога телото е покриено со топол песок, поради условите во животната средина поголемиот дел од водата во телото брзо испарува или се исцедува, што значи дека трупот е природно исушен и зачуван. Овој метод бил широко користен во прединастичкиот египетски период, пред да се развие вештачка мумификација. Природната мумификација што се случувала при овие погребувања во сув песок, можеби довела до оригиналното египетско верување во живот по смртта, со што започнала традицијата на оставање храна и средства за задгробен живот.
Сите тела билеа во слична свиткана положба, и лежеле на левата страна со кренати колена кон брадата. За споредба, повеќето тела ископани од Египет кои датираат од прединастичкиот период се во слична положба, меѓутоа кај Меримда Бени Салама и Ел-Амра биле пронајдени тела легнати на десната страна. Од времето кога биле закопани овие тела до периодот на Средното Кралство, мртвите биле легнувани на страна. По овој период, тие биле погребувани на грб (грбна позиција), а од Петтата династија телата биле секогаш целосно испружени.
Опис
Телата биле закопани во одделни плитки гробници, ставени во позиција на фетус, со колената кренати кон нивните глави, што претставувало најчеста форма за египетските погребувања во тоа време.
Смртта на мажот од Геблејн
Во ноември 2012 година било откриено дека најверојатно мажот од Гебелејн (EA 32751) е убиен. Скенирање со КАТ на мумифицираното тело во болницата Кромвел во Лондон, покажа дека мажот од Гебелејн имал околу 18-20 години за време на неговата смрт, и бил мускулест. Под неговото лево рамо скенирањето откри пункција на телото, оружјето било употребено со таква сила што малку го оштетило рамото, но го скршило реброто под него и продрело во белите дробови. Се верувало дека повредата е предизвикана од бакарно сечило или кремен нож најмалку 12 см во должина и 2 см во ширина. Даниел Антоан, експерт за човечки остатоци во Британскиот музеј, смета дека мажот од Гебелејн бил изненаден од нападот, бидејќи немало одбранбени рани.
19 век п.н.е.
19 век п.н.е. — век кој започнал 1 јануари 1900 г. п.н.е. и завршил на 31 декември 1801 г. п.н.е.
Сумурдеш (Чегране)
Сумурдеш — археолошко наоѓалиште во гостиварското село Чегране. Претставува средновековна населба. Се наоѓа на околу 4 км североисточно од селото, на падините на Сува Гора, каде се гледаат грамади од градежен материјал -камен, покривни ќерамиди, а има и бунар.
Ермано Скервино
Ермано Скервино е италијанска модна куќа со седиште во Фиренца, Италија. Претприемачот Тони Скервино и дизајнерот Ермано Даели ја основале модната етикета во 2000 година.
Историја
Во 2000 година, Тони Скервино и Ермано Даели го основале модниот бренд Ермано Скервино. Ермано Даели лансирал сопствен бренд откако живеел во Њујорк, каде што го запознал Енди Ворхол.
Женската колекција на модната линија дебитирала на модната недела во Милано во 2003 година со колекцијата есен/зима 2003/04 година. Машката колекција била лансирана во 2002 година и го имала своето прво појавување како почесен гостин на Pitti Immagine во 2005 година. Првото деби на писта за машката колекција било во Милано за време на Машката модна недела во 2008 година. Покрај машката и женската комплетирана колекција, во 2004 година била создадена колекцијата Ермано Скервино Џуниор.
Во 2007 година, линијата Ермано Скервино долна облека и облека за плажа била создадена во партнерство со ВиаМазини, која ги дистрибуира и произведува колекциите. Колекцијата на долна облека била лансирана во кампањата есен/зима 2008-09 година, а колекцијата за плажа била лансирана во кампањата пролет/лето 2009 година.
Во 2013 година, Ермано Скервино ја лансирал Скервино стрит, линија на кожни додатоци, како лиценца со ABC Spa Company. Тој јануари, Ермано Даели бил почесен гостин на 83-тото издание на Pitti Immagine uomo. Тој ја претставил машката колекција на модната линија и женската претколекција за време на настанот во контекст на Салоне де Чиквеченто во Палацо Векио, градското собрание на Фиренца.
Во јуни 2014 година, за да ја одбележи Иницијативата на Фиренца родниот град на модата (Pitti Immagine Uomo 86), Ермано Скервино ја прославил 60-годишнината од Centro di Firenze per la Moda Italiana, претставувајќи ја првата колекција без сезона за мажи и жени во Форте Белведере. Во септември 2014 година, Ермано Скервино бил домаќин на завршната гала вечера за Celebrity Fight Night Foundation, која собира пари за локалните добротворни цели преку добротворени настани на познати личности.
Операции
Седиштето на компанијата е во Грасина во Бањо а Риполи, регион околу Фиренца, Италија. Во седиштето се сместени канцелариите, истражувачките лаборатории, производствените работилници и административните и комерцијалните оддели на Ермано Скервино. Во април 2014 година, Ермано Скервино имал над 500 меѓународни продажни места, вклучувајќи 39 продавници ширум светот. Вработува околу 1200 работници ширум светот. Компанијата ги произведува своите производи само во Италија.
Ермано Скервино
Ермано Скервино е главниот бренд и вклучува колекции за носење и додатоци за жени и мажи.
Ермано Скервино долна облека и облека за плажа
Компанијата ја лансирала својата колекција долна облека за својата кампања есен/зима 2008-09 година. Колекцијата облека за плажа била лансирана за нејзината кампања пролет/лето 2009 година.
Скервино Стрит
Скервино Стрит претставува линија на чанти, дуксери и јакни наменети за помладата клиентела.
Рекламни кампањи
Со текот на годините, Ермано Скервино имал меѓународни сведоштва, вклучувајќи Хелена Кристенсен, Малгосија Бела, Бјанка Балти, Теодора Ричардс, Алис Делал, Џесика Милер, Дри Хемингвеј, Азија Арџенто, и Линдзи Викссон. Брендот исто така соработувал со меѓународни фотографи, вклучувајќи ги Питер Линдберг, Марио Соренти, Патрик Демаршелие, Паоло Роверси, и Франческо Каррозини.
Кирхајлинген
Кирхајлинген (Kirchheilingen) — општина во округот Унштрут-Хајних, во сојузната покраина Тирингија, Германија.
Местоположба
Кирхајлинген се наоѓа десет километри североисточно од градот Бад Лангензалца.
Перл Бак
Перл Бак ( - Данби, ) - американска писателка. Светската слава ја стекнала со своите романи за животот на кинескиот народ. Најпознати нејзини дела се: „Добрата земја“, „Мајка“, „Исток - запад“, „Змејовото семе“, „Синови“,.
Добитник е на:
Џумабос
Џумабос — село во Општина Дојран, југоисточна Македонија. Денес нема жители.
Географија и местоположба
Селото е сместено на северната падина на планината Боска, северно од општинското седиште Стар Дојран, во најсеверниот дел на општината. многу блиску до соседното село Дурутли, на само 350 м североисточно по воздушна линија, преку долот на месниот поток.
Историја
Во XIX век Џумабос било чисто турско село. Во „Етнографија на вилаетите Адријанопол, Монастир и Салоника“ се вели дека во 1873 г. Джумаја Обаси е село со 14 домаќинства сочинети од 26 муслимани. Според статистиката на Васил К’нчов („Македонија. Етнографија и статистика“) од 1900 г. Џума Оваси имала население од 65 жители, сите Турци.
Население
Во периодот по Втората светска војна, населението на Џумабос доживеало пораст, но во 1950-тите поччнало да се намалува и до 1961 г. тоа се преполовило. Во текот на таа деценија е забележан многу голем пад на бројноста на жителите, при што во 1971 г. се заведени само 8 жители, а во текот на истата деценија селото сосема се испразнило. Според пописот од 2002 година, Џумабос немало ниеден жител. Истото било потврдено и на пописот од 2021 година.
Иверски манастир
Иверски манастир или Иврион (ივერთა მონასტერი, iverta monast'eri; Μονή Ιβήρων, Monḗ Ibḗrōn) — источноправославен манастир во монашката држава Света Гора во северна Грција.
Историја
Манастирот е рангиран на третото место во хиерархијата на Атонските манастири. Манастирската библиотека содржи 2.000 ракописи, 15 литургиски свитоци и 20.000 книги на грузиски, грчки, хебрејски и латински.
Манастирот има мошти на повеќе канонизирани светци од било кој друг на Света Гора. Панагија Портаитиса, позната икона од 9 век, исто така се наоѓа во Иверскиот манастир.
Манастирот има околу 30 монаси, од кои ниту еден не е Грузиец.
Објекти
Двата параклиса посветени на Пресвета Богородица и на Јован Крстител се од најраниот период на манастирот. Во центарот на дворот на манастирот се наоѓа главниот храм (католикон), изграден во првата половина на 11 век и обновен во 1513 година од игуменот Ѓорѓи Варасвацис. Католиконот е посветен на Успението на Пресветата Богородица. Празникот на манастирот е на 15 август.
Реликви
Иверскиот манастир е познат по многуте архитектонски одлики, како столбовите во главниот брод на католиконот, поствизантискиот дрвен иконостас, вратата на ходникот со убава резба и фреските. Особено е извонреден сребрениот лустер подарен од архимандритот Кирил за својот манастир од страна на народот на Москва во 1818 година. Исто така, зачувувани се многу вредни црковни облеки, чинии, евангелие донирано од Петар Велики, мошти на околу 150 светци. Манастирот е најбогат во целата заедница на Света Гора.
853
853 (Римски бројки) — година според општоприфатениот календар. Тоа била 853 година од новата ера, 853. од првиот милениум, 53. од IX век и четвртта од 850-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6361 и 6362 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5603 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4613 и 4614 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1606.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 853 година се протега во 3489 и 3490, додека според второто гледиште, годината трае во текот на 3549 и 3550 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1396. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 238 и 239 исламска година.
OpenCart
OpenCart е бесплатнo, open-source решение за електронска трговија. Создадено од Даниел Кер во 2008, OpenCart може да се набави и со отворена софтверска лиценца, GNU GPL лиценца. Софтверот е напишан во PHP и MySQL како основен engine за базата податоци, иако е можно да се искористи и Nginx како јадро. Целокупникот код на проектот може да се најде на GitHub.
OpenCart нуди низа други одлики: неограничен број категории, неограничени број производи, неограничен број произведувачи, повеќе валути, повеќе јазици, повеќе продавници, оценување и рецензија на производи, бесплатна документација како и платежни gateways и интеграции за различни методи на доставка. Исто така нуди и онлајн пазар со над 9000 модули и теми. Инсталацијата на OpenCart е едноставна и лесна дури и за почетник. Ова се основните минимални услови кои нов сопственик на продавница треба да ги исполни:
Проширување на еврозоната
Проширувањето на еврозоната претставува тековен процес во рамките на Европската Унија (ЕУ).Сите земји-членки на ЕУ,освен Германија,Обединетото Кралство и де факто Шведска, по исполнувањето на критериумите се обврзани да го усвојат еврото како нивна еднствена валута.Ова вклучува две години членство во Европскиот механизам на девизен курс(ЕРМ II) и одржување на инфлација порамнета со просекот на ЕУ.
Единаесет земји-членки на Европската Унија беа дел од почетната обука во 1999 г.Грција се приклучи во 2001 г. пред монетите и банкнотите да бидат пуштени во употреба,а државните валути да бидат повлечени од употреба.Словенија се приклучи кон еврозоната на 1 јануари 2007 г.,Кипар и Малта на 1 јануари 2008 г.,Словачка се приклучи на 1 јануари 2009 г.,а Естонија на 1 јануари 2011 г.
Од останатите земји коишто се на програмата за влез,најбрзо може да очекуваат да се приклучат во 2014 г.Данска не е обврзана да се приклучи,но се дебатира околу спроведување на референдум во врска со укинувањето на правото да не се учествува во еврозоната.Ако земјата се одлучи да направи така можеби ќе се приклучи побрзо кон еврозоната,затоа што Данска е веќе дел од ЕРМ II.Обединетото Кралство и Шведска не се членки на ЕРМ II.
Критериум за пристапување
Под услов една земја официјано да стане членка на еврозоната(притоа самостојно да може да кова свои монети),таа мора првен да биде членка на Евроспката Унија,а потоа да исполни одредени економски критериуми,вклучувајќи го приклучување кон ЕРМ II,при што се одредува девизниот курс на државната валута во однос на еврото на земјата која што пристапува кон еврозоната,во рамките на определен опсег (вообичаено со ±15%).
Во 2009 г. Меѓународниот монетарен фонд (ММФ) предложи дека на земјите треба да им се дозволи “делумно да го усвојат” еврото,при што ќе им се овозможи да го користат еврото,но нема да имаат претставник во Европската централна банка
Проширувањата во текот на минатото
Првото проширување,приклучувањето на Грција,беше на 1 јануари 2001 г.пред печатењето на еврото во 2002 год,но после неговото формално создавање во 1999 г.Првото проширување по 2002 г. беше приклучувањето на земјите кое што се случи во 2004 г.Првен Словенија,со заменувањето на словенечкиот толар на 1 јануари 2007 г.,а потоа на 1 јануари 2008 г. се приклучија и Кипар и Малта.На 1 јануари 2009 г.Словачка ја замени својата коруна за еврото и на 1 јануари 2011 г.Естонија на исто така ја замени својата круна со еврото.
Членки на Европскиот механизам на девизен курс (ЕРМ II)
Процес на усвојување на еврото од земјите-членки
Данска
Данска ја имаше врзано нејзината круна со еврото (1 евро = DKK 7.46038 ± 2.25%),а круната останува во ЕРМ.Во декември 1992 г.Данска преговараше околу некои клаузули за правото да не биде членка на еврозоната од Мастришкиот договор наспроти Договорот од Единбург,вклучувајчи го и тоа да не се прифати еврото како валута.Ова беше направено според Маструшкиот договор што не го прифатија граѓаните на Данска на референдум на почетокот од годината.Како резултат на промените,Договорот конечно беше ратификуван на референдумот којшто следуваше во 1993 г.На 28 септември 2000 г.беше одржан уште еден референдум во Данска во врска со еврото.53% од граѓаните гласаа да не се приклучат кон еврозоната.
На 22 ноември 2007 г.новата реизбрана влада на Данска објави дека почнувајќи од 2011 г. има намера да одржи нов референдум за укинувањето на четирите клаузули во врска со правото да не биде членка на еврозоната,вклучувајќи ја и онаа за еврото.Секоја година се правеа по неколку анкети.Во 2008 и 2009 г. тие не покажуваа дека граѓаните на Данска постојано го поддржуваат ставот за прифаќање на еврото.
Економската криза предизвика дебата и во Фарските острови,автономната данска колонија која што не е членка на ЕУ,во врска со тоа дали островите треба да ја усвојат валутата заедно со другите земји што не го користат еврото,затоа што претходно тие ќе ја задржеа својата валута доколку Данска го усвоеше еврото.
Литванија
Литванија се заинтересира за предлогот од ММФ дека земји којшто не се во можност да ги исполнат критериумите од Мастришкиот договор се способни делумно да го усвојат еврото,да ја употребуваат валутата но да немаат право на претставник во Европската централна банка.
Земји што се обврзани да се приклучат
Слениве земји-членки треба првен да се приклучат кон ЕРМ II а потоа да го усвојат еврото:
Бугарија
Додека одборот задолжен за валутите којшто ја врзува Бугарија со еврото се смета како корисен за државата,навремено исполнувајќи ги критериумите на ММФ,ЕЦБ ја притиска Бугарија да се откаже од Одборот затоа што не знае како да и дозволи на една земја која што користи одбор задолжен за валути да се приклучи кон еврото.Премиерот изрази желба да го задржат одборот задолжен за валутите до усвојувањето на еврото.Сепак,факторот висока инфлација,нереален девизен курс со еврото и ниската продуктивност на земјата се негативно погодени од системот.
Бугарија исполнуви три,а не успеа да исполни еден од критериумите кои се услов за влез во еврозоната.Таа е потценета во врска со критериумот за стабилноста на цената,којшто предвидува дека инфлацијата не ја надминува онаа на трите земји-членки на ЕУ со најниска инфлација (Малта,Холандија и Данска) со повеќе од 1.5%.Инфлацијата во Бугарија за време на дванаесетте месеци до март 2008 г. достигна 9.4%,и тоа над референтната вредност од 3.2%,како што се вели во извештајот.
Од друга страна,Бугарија ги исполнува критериумите за државниот буџет,при што се предвидува дека дефицитот не треба да надминува повеќе од 3% од бруто-домашниот производ на државата(БДП).Во изминатите неколку години,како што се вели во извештајот,земјата постојано ги подобрувала своите буџетски основи од 2003 г.,и затоа имаше буџетски суфицит и во 2007 г. беше на 3.4% од БДП.ЕК предвидува дека ќе се задржи на 3.2% од БДП и во 2008 и во 2009 г.
Во поглед на државниот долг,Бугарија,исто така, е во рамките на пропишаното правило до 60% од БДП.Владините долгови,исто така,постојано се намалуваа,од 50% од БДП на 18% во 2007 г.Очекувањата се дека ќе достигне 11% од БДП во 2009 г.
Бугарија се очекуваше да пристапи кон ЕРМ II во ноември 2009 г.,но оваа дата беше поместена.На 22 декември 2009 г.бугарскиот министер за финансии Симеон Ѓанков рече дека државата ќе поднесе барање за членство во ЕРМ II во март 2010 г.,но поради висок дефицит Бугарија нема да стане членка на механизмот ЕРМ II во 2010 г.
Неодамнешна анализа вели дека Бугарија нема да може да се приклучи во еврозоната порано од 2015 г. поради високата инфлација и последиците од светската финансиска криза во 2008 г.
Чешка
Чешка е обврзана со Договорот за пристапување од 2003 г. да се приклучи кон еврото,но ова нема да се случи наскоро.Коруната не е дел од ЕРМ II.Откако Чешка стана членка на ЕУ во 2004 г.таа ја усвои фискалната и монетарната политика која што има за цел да ги усогласи макроекономските услови со останатите земји од Европската Унија.Сега,најголемиот проблем е високиот фискален дефицит на Чешка. На почетокот Чешка имаше цел да влезе во ЕРМ II во 2008 или 2009 г.,но сегашната влада официјано се откажа од датумот што претставуваше нивна цел во 2010 год,и рече дека е јасно дека таа нема до тогаш да ги исполни економските критериуми.
И покрај тоа што земјата е економски подобро позиционирана од други земји-членки на ЕУ коишто треба да се приклучат кон еврото,не се очекува земјата да се приклучи пред 2015 г. поради политичката неподготвеност на ова поле.Едвард Јанота,Министерот за финансии на привремената влада на 1 јануари 2010 г. во Брисел,рече дека не е реално за Чешка да го усвои еврото во 2012 г.без длабока реформа во јавните финансии.Гувернерот на Централна Банка Зденек Тума дури и шпекулираше за во 2019 г.Должничката криза во еврозоната го намали интересот во Чешка за приклучување кон неа.
Кон крајот на 2010 г.Владата на Чешка почна да дискутира околу преговорите за правото да не биде член во еврозоната. Оваа дискусија беше делумно покрената од евро-скептикот и претседател на Чешка,Вацлав Клаус.Чешкиот премиер Петр Нечас подоцна изјави дека нема потреба од користење на правото да не се учествува затоа што Репулика Чешка не може да биде принудена да се приклучи кон механизмот ЕРМ II и затоа сама ќе си одлучи кога и дали ќе исполни еден од обврзувачките критериуми за пристап во еврозоната.Ова е еден пристат многу сличен на оној на Шведска.Нечас,исто така изјави дека неговиот кабинет нема да одлучи во врска со приклучувањето за време на неговиот мандат којшто треба да заврши во 2014 г. и тогаш Чешка нема да стане членка на еврозоната порано од 2017 г.
Унгарија
Унгарија на почетокот се надеваше дека ќе го усвои еврото до 1 јануари 2010 г. Поголемиот број финансиски истражувања,како што се оние на “Стандард енд Пурс” и “Фич Рејтингс”,укажуваат на тоа дека Унгарија нема да може да ја усвои заедничката европска валута како што е планирано,поради високиот дефицит на земјата којшто во 2006 г. достигна 10% од БДП.Дефицитот падна под 5% од БДП во 2007 г.и се очекуваше да биде 3.8% на крајот на 2008 г.
Според Ројтерс,Гувернерот на Централна банка Андрас Симор очекуваше да се состане со Владата во првата половина на 2009 г. и “да се разговара околу усвојувањето.”Во 2009 г.Унгарскиот министер за финансии рече дека Унгарија може да започне преговори за приклучување кон ЕРМ II кон крајот на 2009 г.,и да стане членка на еврозоната најрано во 2013 или 2014 г.
Полска
Полска е обврзана со Договорот од Лисабон да се приклучи кон еврото,но моментално се навестува дека ова нема да се случи во наредните неколку години затоа што мора да се исполнат економските критериуми.Злотата не е дел од ЕРМ II,како услов за членство во еврозоната.
На 10 јули 2009 г. министерот за финансии Доминик Раџивил рече дека Полска може да влезе во еврозоната во 2014 г.,ако ги исполни фискалните критериуми во 2012 г.Во 2010 г.должничката криза во еврозоната доведе до намалување на интересот во Полска и речиси половина од населението беше против влез во еврозоната.Сепак,во декември 2011 г. полскиот министер за надворешни работи Радослав Сикорски рече дека Полска може да се приклучи кон еврото пред 2016 г. доколку “дотогаш еврозоната се реформира и влезот во неа ќе ни биде од корист.”
Романија
Откако Романија ќе ги исполни критериумите за конвергенција Романија треба да ја замени својата сегашна национална валута,романската леа со еврото.Романија треба да го усвои еврото во 2015 г.Според Владата на Романија таа нема да може да стане членка на Европскиот механизам на девизен курс пред 2013 или 2014 г.
Шведска
Според Договорот за пристапување во 1994 г.одобрен преку референдум(52% за склучување на Договорот), Шведска треба да го усвои еврото ако ги исполне до одредена мера критериумите за конвергенција.Сепак,на 14 септември 2003 г.56% од граѓаните на Шведска гласаа против усвојувањето на еврото на вториот одржан референдум.Владата на Шведска тврди дека е легално една земја да не го користи еврото и бидејќи еден од условите за членство во еврозоната е земјата да приде претходно две години членка на ЕРМ II, со тоа што таа едноставно ќе одбере да остане надвор од овој механизам на девизен курс ќе пронајде дупка во правилото и ќе го избегне условот да го усвои еврото.Повеќето од големите партии во Шведска продолжуваат да веруваат дека приклучувањето ќе биде од државен интерес,но засега сите ветија дека ќе ги почитуваат резултатите од референдумот и не покажуваат интерес да го покренат прашањето.
Пред парламентарните избори во септември 2006 г.сите поголеми партии се сложија да не го разгледуваат прашањето пред да се одржат наредните парламентарни избори (во септември 2010 год).Партиите изгледа се согласија дека Шведска нема да го усвои еврото сè до одржувањето на вториот референдум.Во декември 2007 г.Премиерот Фредерик Рајнфелт изјави дека нема да има референдум ако има стабилна поддршка во спроведените анкети.Општо земено,анкетите покажаа силна поддршка за решението да не се приклучува земјата кон еврозоната,освен некои анкети во 2009 г. коишто покажаа поддршка за влез во еврозоната.Повторно во 2010 г. анкетите покажаа силна поддршка за да не се приклучи земјата кон еврозоната.
Данска
Данска не е обврзана да се приклучи кон еврозоната но таа е член на ЕРМ II.
Обединетото кралство
Британската валута е фунтата и земјата има право да не биде членка на еврозоната. Владината коалиција составена од Конзервативната и Либерал-демократската партија избрана во 2010 г. вети дека нема да го усвои еврото за време на нејзиниот мандатот затоа што тој истекува во 2015 г.
Обединетото Кралство го редизајнира поголемиот дел од својот монетарен систем во 2008 г.Германскиот весник “Шпигел”на ова гледаше како навестување дека земјата нема намера да го усвои еврото во догледна иднина.Во декември 2008 г.Претседателот на Европската комисија Жозе Баросо даде изјава за француско радио дека некои британски политичари размислуваат за овој потег поради ефектите на светската кредитна криза.Канцеларијата на премиерот Гордон Браун негираше дека има каква било промена во официјалната политика.Во февруари 2009 г.комесарот за економски и финансиски прашања во ЕК Јоаким Алмуња рече дека постојат големи шанси бротанската фунта да се замени со еврото.
Суверените воени бази Акротири и Декелија на 1 јануари 2008 г.го претставија еврото во исто време со Кипар.Тие претходно користеа кипарска фунта.Тие немаат посеби монети на евро.
Андора
Андора во моментов де факто го употребува еврото.Во 2011 г. Андора и ЕУ потпишаа монетарен договор.Договорот треба да се ратификува и да се исполнат дополнителни услови поврзани со перењето пари,финансирањето на терористи и други финансиски проблеми.Официјално од 1 јули 2013 г. Андора ќе биде членка на еврозоната и ќе си кова свои монети.
Хрватска
Има предлог Хрватска да стане членка на ЕУ во средината на 2013 г.Тогаш Хрватска можеби ќе биде обврзана да го усвои еврото.Во 2006 г.Хрватска ги исполни критериумите за конвергенција(инфлација 2.6%,баланс на буџетот -3.0%,јавен долг 56.2%),сепак Хрватска треба да биде две години членка на ЕРМ II пред пристапувањето.
Исланд
Поради нестабилноста на исландската крона во Исланд имаше дебата дали да се прифати еврото.Сепак,според Хурген Старк,член на извршниот одбор на Европската Централна Банка Исланд нема да може да ја усвои валутата евро пред да стане првен членка на ЕУ.Затоа Исланд поднесе барање за членство во ЕУ.
Исланд има проблем со критериумите за конвергенција уште од 2008 г.Таа имаше инфлација од 10 до 15% во 2008 и 2009 г.,буџетски дефицит 24 милијарди исландски коруни т.е 6,9%од БДП и владин долг од 1400 милијарди ислански коруни т.е 400% од БДП.Има надеж за подобрување,инфлацијата во 2010 г. ќе биде многу по ниска,но долгот ќе остане проблем.
Нова Каледонија,Француска Полинезија и Валис и Футуна
Француските прекуморски територии Француската Полинесија и Валис и Футуна се изјасниа дека сакаат да се приклучат кон еврозоната,заменувајќи го франкот со еврото.Сепак,Нова Каледонија не доесе одлука,бидејќи во 2014 г. подоцна ќе одржи референдум за независност,и има различни мислења за тоа дали да се усвои еврото или не во иднина.Владата на Франција побара од трите територии да донесат одлука за приклучување кон еврозоната.По ваквата одлука,владата ќе испрати барање за членство до Европскиот совет во нивно име,и заменувањето на нивната валута со еврото ќе може да се случи по неколку години.
Краток преглед на процесот на усвојување на еврото
Новите земји-членки коишто се приклучија кон ЕУ во 2004 г. и подоцна ќе го усвојат еврото веднаш по исполнувањето на критериумите.За нив,единставената валута беше “дел од пакетот” за да се стане член на ЕУ.За разлика од Обединетото Кралство и Данска правото да не се биде член на еврозоната не е дозволено.
Останатите земји очекуваат да влезат фо третата фаза од ЕМУ и да го усвојат еврото на различни датуми:Бугарија и Латвија во 2012 г.,Литванија во почетокот на 2013 г.,Полска во 2014 или 2015 г. и Романија во 2015 г. Чешка требаше да се приклучи на 1 јануари 2010 г. но веќе тоа не може да се случи поради економските услови.Нема поставено нов датум може и да нема до 2015 г.Исто така и Унгарија не успеа да се приклучи на предвидениот датум во 2010 г. и нема поставено нов.
На 16 мај 2006 г.Европската комисија и предложи на Словенија да стане нов член на еврозоната.Ова беше на 1 јануари 2007 г.Во мај 2007 г. Европската Комисија истото и го предложи и на Кипар и Малта,и на 1 јануари 2008 г. тие се приклучија кон еврозоната.На 7 мај 2008 г.Европската Комисија и го предложи истото и на Словачка,и таа се приклучи кон еврозоната на 1 јануари 2009 г.
Да се покаже способноста за движење кон еден целоен економски и монетарен сојуз е еден од предусловите за “стабилно членство.”ЕЦБ и Европската комисија секои две години даваат извештаи во коишто ги анализираат економските и останатите услови на земјите коишто не се членки на еврозоната и на ЕУ,известувајќи за нивната подготвеност да се приклучат кон еврозоната.Во октомври 2004 г.за првпат беше објавено дека ќе се вклучат 10 нови членки.
Трансфер на знаење
Трансфер на знаење — размена на информации преку формална и неформална комуникација.
Втора македонска кошаркарска лига 2012/13
Втората македонска кошаркарска лига 2012/13 било 21. издание на Втората македонска кошаркарска лига. Сезоната започнала на 27 октомври 2012 година, а завршила на 20 април 2013 година. Во оваа сезона првак бил Апаве.
Екипи
1 Апаве одиграл еден натпревар во салата Независна Македонија како домашна екипа.
3 Лихнидос до шестото коло настапувал под името Колибри.
Табела
1 Неготино бил казнет со седум бодови поради седум неодиграни натпревари.
Извор: Македонска Кошаркарска Федерација преку web.archive.org
Авни Абдулах
Животопис
Авни Абдулах завршил Германски колеџ во Истанбул, Турција и Педагошки факултет во Скопје. Бил лектор, новинар и уредник во редакцијата на „Бирлик“ при НИП „Нова Македонија“. Член на ДПМ од 1988 година. Автор е на книгите: По патот на војната (роман, 1976), Мајчиното срце (раскази, 1977), Тој најубав ден (раскази, 1986), Ноќ со полна месечина (раскази, 1992).
Крст (Горно Оризари)
Крст — археолошко наоѓалиште во скопското село Горно Оризари, Општина Шуто Оризари. Претставува некропола од римско време.
На 600 м источно од селото, при обработувањето на нивите биле откриени гробови со конструкција од тули.
Психопатологија
Психопатологија е научна дисциплина која што систематски ги истражува симптомите, природата и причинителите (наследни, органски и социјални) патолошки состојби во процесот на душевниот живот. За разлика од општата психологија, таа се занимава со отстапувања (аберации) од нормалните појави во процесот на запазување, мислењето, емоциите, вниманието, учењето, мотивацијата итн. Терминот психопатологија, исто така може да се користи за означување на однесувања или искуства кои се индикативни за душевната болест дури и ако за таквата нема официјален наод. На пример присуството на халуцинации може да се смета како психопатолошки знак. Сознанијата од општата психопатологија служат како темел во психијатријата, клиничката психологија, а влијаат и на социјалната работа.
Немања Главчиќ
Немања Главчиќ (19 февруари 1997) е српски професионален фудбалер, кој игра како играч од средниот ред за рускиот прволигаш Химки.
Партизан
По потекло од Богутовац, Главчиќ е роден во Краљево, Главчиќ почнал да тренира фудбал на 5-годишна возраст во локалната фудбалска школа „Бамби“. За младинските категории на Слога Краљево играл до 2011 година, кога преминал во Партизан. Тој бил позајмен на Телеоптик за сезона 2014-15. Главчиќ го потпишал својот прв професионален петгодишен договор со Партизан на 18 јуни 2015 година. Тој го направил своето деби во српската Суперлига во третиот натпревар од 2015–16 Српската Суперлига, против Нови Пазар. За време на зимската пауза надвор од сезоната, Главчиќ се вратил во Телеоптик, каде што го поминал остатокот од сезоната 2015–16. Во летото 2016 година, Главчиќ го раскинал договорот со клубот.
Спартак Суботица
Главчиќ се преселил во Спартак Суботица во летото 2016 година и потпиша тригодишен професионален договор со клубот. Тој ја започнал сезоната 2016-17 во српската Суперлига како резервна опција, откако го поделил времето на игра со Ннеека Ајуру за првата полусезона. Во текот на втората полусезона, Главчиќ играл најмногу натпревари, во пар со Марко Пантиќ на две дефанзивни позиции во средниот ред. Во текот на сезоната, Главчиќ одиграл вкупно 33 натпревари во двете домашни натпреварувања, под водство на тренерот Андреј Чернишов. Главчиќ го постигнал својот прв гол за Спартак Суботица во победата со 3–2 над Мачва Шабац на 14 август 2017 година. Тој исто така постигна гол на натпреварот од Купот на Србија против Полет Липљан на 20 септември истата година.
Славен Белупо
На 9 јули 2019 година, Главчиќ потпишал за клубот Прва ХНЛ, Славен Белупо. Својот прв гол го постигна на 30 октомври 2019 година во натпревар од Купот на Хрватска против БСК Бијело Брдо, кој Славен го доби со 2–0. По доаѓањето на новиот тренер Томислав Стипиќ, Главчиќ набрзо се претвори во еден од клучните делови на тимот на Славен. Тој го постигнал својот прв гол на Првата ХНЛ на 22 август 2020 година во поразот од Горица со 2–1. На 16 октомври, тој постигнал еден гол и двапати му асистираше на Томислав Божиќ во рутирањето 5–1 на Истра 1961 година. Тој, исто така, особено му асистирал на Стипе Бачелиќ-Гргиќ во ремито 2-2 со Хајдук Сплит и Торлес Кнол во ремито 3-3 со Динамо Загреб на 29 август и 19 септември, соодветно. Неговите одлични настапи во Хрватска предизвикале дебати во Србија за тоа дали Партизан прерано се откажа од играчот.
Химки
На 18 јануари 2022 година, тој потпишал 2,5-годишен договор со рускиот клуб Химки.
Репрезентативна кариера
Главчиќ е повикан во селекциите на Србија од 2012 година. Како младински играч, тој ја претставувал земјата минувајќи ги сите селекции од 16 до 19 години. Во ноември 2016 година, тој бил повикан и во фудбалската репрезентација на Србија до 20 години под тренерот Ненад Лалатовиќ за пријателски натпревар против Црна Гора, по што се појави како редовен репрезентативец до 2017 година.
Руски крст (Битола)
Руски крст или Крст на Ростковски — споменик во градот Битола.
Во 1913 година кога Битола му припаднала на Кралството Србија, на местото убиството бил изграден мал споменик. Во 1936 година, властите во Кралството Југославија подигнале голем споменик во форма на руски крст. Во телеграмата за поставувањето на споменикот се вели дека тоа е „израз на благодарност до рускиот народ за вековното покровителство на Србите и христијаните воопшто и во чест на рускиот маченик Ростковски, поранешен конзул овде, кој беше убиен за поддршка ослободувањето на оваа земја“.
Споменикот бил уништен од властите на комунистичка Југославија по раздорот меѓу Тито и Сталин во 1948 година. На 8 август 2003 година, по повод 100-годишнината од смртта на Ростковски, споменикот бил обновен во Република Македонија, во присуство на голем број руски претставници и гости.
На споменикот пишува:
Цапаревска Река
Цапаревска Река — река во Мелничко (Општина Струмјани), Пиринска Македонија, десна притока на Струма. Долга е 24 км и ги одводнува источните делови на Малешевските Планини.
Реката извира на 1.372 м.н.в., околу 300 м западно од врвот Голак (1.453 м) во средишниот дел на Малешевските Планини. Тече во правец исток-југоисток, во релативно длабока долина обрасната ретка шума и еродирани падини. На крајот се влева во Струма кај с. Микрево во Општина Струмјани, на 125 м.н.в.
Сливот на реката зафаќа, што претставува 0,45 % од вкупниот слив на Струма.
Главни притоки: → лева, ← десна
По течението на Цапаревска Река нема население места освен Микрево кое се наоѓа кај самото устие.
Валентина Терешкова
Валентина Владимировна Терешкова, советски космонаут, прва жена која летна во вселената со вселенскиот брод „Восток 6“ на 16 јуни 1963 година и до 19 јуни 1963 година ја обиколи Земјата 48 пати, поминувајќи 1.960.000 километри.
Социјална активност
Во 2011 година, таа беше избрана во Државната дума на Русија од партијата Единствена Русија на регионалната листа на Јарослав. Терешкова, заедно со Елена Мизулина, Ирина Јароваја и Андреј Скоч , е член на меѓуфракциска заменичка група за заштита на христијанските вредности; во ова својство, таа го поддржа воведувањето амандмани на рускиот Устав, според кои, „Православието е основа на националниот и културниот идентитет на Русија“. Заменик-претседател на Комитетот на Државната дума за федерална структура и локална самоуправа од 21 декември 2011 година.
Берингово Море
Беринговоро Море е најсеверното рабно море во Тихи Океан, кое го соединува со Северноледен Океан на север преку Берингов Проток. На југ ова море е порабено со лак од вулкански острови, Алеутски Острови. На југозапад морското дно е раздвоено со гребени на три басени. Беринговото Море има сурова клима, а зиме неговиот северозападен дел е покриен со лед. Меѓутоа, тоа е многу продуктивно во биолошка смисла, а нагло обилно растење на планктонот се случува двапати годишно. Со планктонот се хранат голем број риби и цицачи, како морската видра, а на континенталниот подводен гребен на североисток и многу безрбетници како мекотелите, морските ѕвезди и сунѓерите.
20 век п.н.е.
20 век п.н.е. — век кој започнал 1 јануари 2000 г. п.н.е. и завршил на 31 декември 1901 г. п.н.е.
Тернаби
Тернаби е Познат е по своите успешни скијачи, особено во „техничките“ дисциплини: Слалом и велеслалом: Ингемар Стенмарк, Ања Персон, Бенгт Филберг, Стиг Странд и Јенс Бигмарк. Во зима, Тернаби се претвора во еден од скијачките центри во северна Шведска. До лето, лапонските езера и планини даваат можности за активности како што се риболов, кајакарство, пешачење и планински велосипедизам.
На 18 километри северно во парохијата Тернаби се наоѓа селото Хемаван, скијачки центар, со аеродром и почетна точка на патеката Кунгследен.
Црква „Св. Петка“ - Црешнево
Света Петка — главна селска црква во велешкото село Црешнево, Општина Чашка.
Историја
Црквата е подигната во текот на век.
Во 2019 година била цел диви копачи, кои го оштетиле подот на црквата.
Архитектура
Влезовите во тремот се од две страни, од запад и југ, додека во самата црква има еден портал на јужната страна изработен од делкан камен и во горниот дел полукружно засведен. Во него се влегува преку две полукружни, масивни камени скалила. Од обете страни на влезот, поради малата висина на јужниот ѕид на црквата, поставени се две лунети. Нишата која вообичаено е поставена над самиот влез е поместена кон запад, а во неа е насликана допојасна претстава на патронката на храмот „Св. Петка“, дело на зографот кој сликал во наосот во XIX век. Источно пак од влезот, во другата ниша е насликан великомаченикот „Св. Ѓорѓи“. Во композицијата е претставен св. Ѓорѓи во воена облека, на препнат коњ со долго копје во рацете во моментот кога го прободува змејот и ја спасува принцезата во присуство на нејзината царска фамилија. Значаен податок за изработката на живописот од поствизантискиот период е забележан во подножјето на сцената. Имено, во еден краток приложнички запис во кој се споменуваат извесниот Велко и Стано запишана е и година 1601. Овој податок е референтен во датирањето и на преостанатиот живопис од поствизантискиот период сочуван единствено во олтарниот простор на храмот. Наосот на храмот е пресликан во 1862 година од страна на рудиментарен локален зограф со скромни ликовни познавања. Во документацијата на Националниот конзерваторски центар има податок дека на сводот бил насликан Исус Христос Вседржител. Денес, сводот на црквата е затворен во рамна пластична таваница од страна на црковниот одбор, со што е оневозможено да се проследи оригиналниот облик и содржината на сводната површина, која вообичаено е полукружно засведена кај спомениците од поствизантискиот период.
Олтарот е издвоен од наосот со иконостасна преграда на два ката. Во олтарниот простор, освен централната апсида, има и две мали, но длабоки ниши во проскомидијата и ѓаконикот. Во олтарот е сочувуван оригинален живопис најверојатно од 1601 година, современ со подигањето на храмот.
Фрескоживопис
Ѕидната декорација е сликана во два наврата во 1601 и 1862 година.
Во конхата на апсидата е насликана допојасна претстава на „Богородица Платитера“ со малиот Христос во медалјон на градите. Богородица е од типот Знамение (Оранта) со обете раце кренати додека Младенецот Христос благословува со десната рака. Кружниот мадалјон, во кој е прикажан Христос Емануел со светлосни зраци што извираат од него, е подвиткан во долниот дел што може да алудира на срцевидна форма како знак за живоносниот извор на Богородица раѓајќи го Младенецот, сцена која е карактеристична за поствизантиската уметност, но со постара иконографска подлога.
Во првата зона е Литургиската служба на архијереите на Христос жртва. Христос Агнец е поставен на чесна трпеза со окерна прекривка. Голото тело на Агнецот е покриено до градите со црвено платно (аер) и ѕвездичка. На Христос Жртва први му се поклонуваат допојасните фигури, „Св. Јован Златоуст“ од северната страна, а од јужната „Св. Василиј Велики“. Архијереите се облечени во полиставриони со сини крстови, омофори со црвени крупни крстови и епитрахили украсени со бисери. Со десната благословуваат, а во левата носат отворени свитоци. Сигнатурите се на црковнословенски, додека текстовите на свитоците на црковно-грчки јазик. На јужниот дел од источниот ѕид е насликана фронтална претстава на „Св. Роман“ во бел стихар, наметнат со окерна наметка префрлена преку левото рамо. Тој со десната благословува, а во покриената лева рака држи дарохранилница. Следува нишата од ѓаконикот едноставно украсена со брановидни црвено-црни линии, а потоа продолжува литургиската поворка со претставата на архијереи во цел раст во тричетвртински став со отворени свитоци во рацете без текст. На источниот ѕид во олтарот е осамен „Св. Никола“, а на јужниот ѕид продолжува поворката со уште двајца архијереи, „Св. Атанасиј“ и „Св. Јован Богослов“. Поворката на архијереите е надополнета со фриз од три медалјони со допојасја во просторот помеѓу двете зони на јужниот ѕид „Св. Наум Охридски“, „Св. Климент“ и „Св. Мелетиј“ (?) Типолошките одлики на Климент и Наум не соодвејствуваат со воспоставенот образец во охридскиот културен круг.
На северниот дел од источниот ѕид, пред проскомидијалната ниша, во голема мера е оштетен приложнички текст од кој во оваа состојба не е можно да се извлечат корисни информации. Следува проскомидијалната ниша во која е насликана допојасна претстава на младиот лик на архиѓаконот „Св. Стефан“ во бел стихар, орар на кој е испишан трисагинот и црвена наметка префрлена преку левото рамо. Во левата покриена рака држи дарохранилница, а во левата кадилница на долг синџир. Следува „Св. Симеон Столпник“ насликан допојасно и поставен на столб. Тој носи монашка црна наметка и црвена ќулафка со бел крст на неа. Во десната рака држи крст, а леватa е подигната и свртена нанадвор. На северниот ѕид е насликана фронтална фигура на „Св. Василиј Велики“ пресликана во век.